মুখের গড়নে লুকিয়ে চরিত্র!

ওয়েব ডেস্ক: কথায় বলে, মানুষের মুখই তার মনের আয়না। বহু প্রাচীনকাল থেকেই জ্যোতিষশাস্ত্র (Astrology) বিশ্বাস করা হয়, একজন মানুষের মুখের গঠন, চোখের ভাষা, ভ্রুর আকার কিংবা নাক-ঠোঁটের গড়ন দেখেই তার চরিত্র সম্পর্কে অনেকটাই ধারণা করা সম্ভব। আধুনিক মনোবিজ্ঞানের জন্মের বহু আগেই সমাজে এই বিশ্বাস প্রচলিত ছিল, আর আজও বহু মানুষ মুখ পড়ার মাধ্যমে কাউকে বোঝার চেষ্টা করেন (।

শাস্ত্র অনুযায়ী, মানুষের মুখ কেবল বাহ্যিক সৌন্দর্যের প্রতিফলন নয়, বরং তার মানসিকতা, স্বভাব, ধৈর্য, রাগ, ভালোবাসা ও জীবনদর্শনেরও ইঙ্গিত দেয়। অনেক সময় মানুষ চুপ করে থাকলেও তার চোখ, ভ্রু বা ঠোঁট এমন কথা বলে দেয়, যা মুখে বলা কথার চেয়েও বেশি সত্য প্রকাশ করে।

চোখ
চোখকে বলা হয় আত্মার দরজা। গাঢ় কালো চোখের মানুষ সাধারণত গোপনীয় স্বভাবের হন। তাঁরা নিজের অনুভূতি সহজে প্রকাশ করেন না। বাদামি চোখের মানুষ স্বাধীনচেতা ও সৃজনশীল। সবুজ চোখের মানুষ শান্ত স্বভাবের ও সহনশীল বলে মনে করা হয়। ছাইরঙা চোখের ব্যক্তিরা কঠিন পরিস্থিতিতেও মানিয়ে নিতে পারেন, আর নীল চোখের মানুষরা সাহসী ও মানবিক প্রকৃতির হন।

আরও পড়ুন: দেবগুরুর কৃপায় ২০২৬ সালে কোটিপতি হবে এই ৪ রাশি

ভ্রু
চওড়া ভ্রুর মানুষরা কৌতূহলী ও জ্ঞানপিপাসু হন। নতুন কিছু জানার আগ্রহ তাঁদের বেশি। সরু ভ্রুর মানুষরা বাস্তববাদী ও লক্ষ্যপূরণে দৃঢ়, অনেক সময় নেতৃত্বগুণও দেখা যায়।

ঠোঁট
মোটা ঠোঁটের মানুষ স্পষ্টভাষী ও খোলামেলা প্রকৃতির হলেও কিছুটা কর্তৃত্বপরায়ণ হতে পারেন। সরু ঠোঁটের মানুষরা আবেগ প্রকাশে সংযত এবং কষ্ট পেলেও অনেক সময় নীরব থাকেন।

নাক ও কপাল
তীক্ষ্ণ নাক আত্মবিশ্বাসের প্রতীক, ভোঁতা নাক উদার মনের ইঙ্গিত দেয়। চওড়া ও পরিষ্কার কপালকে শুভ ভাগ্যের লক্ষণ ধরা হয়, আর বেশি রেখাযুক্ত কপাল জীবনের সংগ্রামের ইঙ্গিত দেয় বলে বিশ্বাস।

চিবুক
লম্বা চিবুক দৃঢ়তা ও জেদের পরিচায়ক, ছোট চিবুক নরম মনের হলেও সিদ্ধান্তহীনতার ইঙ্গিত দেয়।

সব মিলিয়ে শাস্ত্র মতে মুখের গড়নে মানুষের চরিত্রের নানা দিক ধরা পড়ে। যদিও এর বৈজ্ঞানিক প্রমাণ নেই, তবুও প্রাচীন বিশ্বাস ও অভিজ্ঞতার ওপর ভর করেই মুখ পড়ার এই বিদ্যা আজও মানুষের কৌতূহল জাগিয়ে রাখে।